שיחה:אביחי שלי

message: הערך לדעתי אינו עומד בקריטריונים שלנו ליצירת ערכי אישים. לאחר יצירתו הראשונה העברתי את הערך לארגז חול מסיבה זו, אולם  החזירה אותו לכאן מבלי לנמק חשיבות. בריאן - שיחה 08:17, 2 ביוני 2016 (IDT)
replies: text: אדם מיוחד שהגיע להישג מרשים, אבל לא עובר את הרף. נרו יאיר • שיחה • כ"ה באייר ה'תשע"ו • 12:09, 2 ביוני 2016 (IDT)
replies: text: :בריאן, קבל את התנצלותי, לא הבחנתי בכך שהעברת את הערך לארגז חול. אם הנושא או הסגנון אינם מתאימים בעיני הקהילה, הדבר מקובל ומכובד על ידיי.Shai-WMIL - שיחה 14:00, 2 ביוני 2016 (IDT)
replies: text: ::מסכים עם נרו יאיר. ‏ Uziel302 • שיחה • אמצו ערך יתום! 16:18, 2 ביוני 2016 (IDT)
replies: text: :::הסיפור האישי מוסיף נופך משמעותי יותר לזכייתו בחידון התנ"כ. לטעמי, כל עוד מרשים לפליטי ריאלטי וידוענים, ש"מקצועם" הוא להיות מול מצלמות התקשורת, לקבל במה/ערך בוויקיפדיה, אני לא רואה סיבה שלא לתת לאדם הזה, שסיפורו האישי והסיבה לפרסומו משמעותית חשובים יותר מהשתתפות ב"אח הגדול". גארפילד - שיחה - עזרו לנו במיזם האסם 18:48, 5 ביוני 2016 (IDT)
replies: text: ::::הסיבה היא מה מקובל כאן, דבר שמוצא ביטוי בויקיפדיה:עקרונות וקווים מנחים ליצירת ערכי אישים. פליטי ריאלטי וידוענים שעוברים את הרף שונים בזה מכאלה שהם בעלי סיפור אישי. בריאן - שיחה 19:00, 5 ביוני 2016 (IDT)

text: נימוק חשיבות: חידון התנ"ך העולמי לנוער יהודי הוא סוג של ריאליטי. תחרות רבת משתתפים המשודרת בערוצי תקשורת מרכזיים. על פי המקובל כאן, הזוכים במקום הראשון בתחרות ריאליטי זכאים לערך מעצם זכייתם. לפיכך אני מוצא חשיבות אנציקלופדית גם בערך על אביחי שלי. --• איקס איקס - שיחה 19:08, 5 ביוני 2016 (IDT)
replies: text: :האיש ראוי לערך, הוא אלוף העולם! זכה בפרס מידי נשיא המדינה. החידון עצמו הוא גאוות המדינה ומהווה אירוע מרכזי ביום העצמאות. איפה כל זה מול כוכבים לרגע של תכניות ריאליטי ריקניות!ועוד נקודת זכות: הערך נכתב על ידי תלמידים במסגרת פרויקט בשיתוף עמותת ויקימדיה, והתלמידים ראויים לעידוד מבית הילל.ככל שהערך יימחק, אני מציע לשלב אותו, בקיצור, בדף חידון התנ"ך תחת פרק "הזוכים...".Mr.Shoval - שיחה 19:44, 5 ביוני 2016 (IDT)
replies: text: ::הנימוק לגבי מי כתב אינו רלוונטי. אם שמעון פרס יכתוב ערך על נושא לא אנציקלופדי זה לא יתקבל פה. למרות שגם הוא ראוי לעידוד מבית הילל..הנימוק שמקביל בין חידון התנכ לתוכנית ריאלטי הוא בבחינת "היתלות על שיחים נמוכים". אנחנו יכולים לתמוך בחשיבות גם מבלי להיתלות בתקדימים קודמים.גילוי נאות - אני אחד מהמלווים של פרויקט הכתיבה של בני הנוער. אולם תמיכתי בערך זה אינה תלויה בדבר. גארפילד - שיחה - עזרו לנו במיזם האסם 19:49, 5 ביוני 2016 (IDT)

text: ::גארפילד, לא מובן מתגובתך האם לדעתך יש או אין חשיבות לערך. • איקס איקס - שיחה 20:51, 5 ביוני 2016 (IDT)

text: :טענתי בתגובתי הראשונה שאני בעד הערך, ולדעתי יש לו חשיבות (גם אם החשיבות גבולית, אני חושב שניתן בהחלט לשקול לחיוב להוסיף את חתני פרס התנ"כ לאלו אשר ראויים לערך. זהו פרס של למדנות וידע רב, ולא פרס על מראה מצודד) גארפילד - שיחה - עזרו לנו במיזם האסם 20:56, 5 ביוני 2016 (IDT)
replies: text: ::למיטב הבנתי זוכים בריאליטי אינם זכאים לערך מעצם הזכייה, אלא שפעמים רבות הזכייה היא מקפצה להישגים נוספים כמו הנחיה בטלוויזיה או הפיכה לסלב של ממש, מה שמקנה את הזכות לערך. זה לא קורה כמעט עם זוכי חידון התנ"ך לנוער, שגם החשיפה שלהם קצרה מאוד ולמעשה הם גיבורים ליום אחד. נרו יאיר • שיחה • כ"ח באייר ה'תשע"ו • 23:32, 5 ביוני 2016 (IDT)
replies: text: ::: נרו יאיר ראה את :קטגוריה:זוכים בתוכניות מציאות ישראליות ונימוקי השארת ערך בכמה מדפי השיחה • איקס איקס - שיחה 22:49, 6 ביוני 2016 (IDT)
replies: text: :::: למען האמת זה לא משנה, כי לא מדובר בתכנית ריאליטי אלא בחידון של שעה או שעתיים. אבל אם כבר אמרת את זה, ואני מניח שכבר בדקת, אשמח אם תמקד אותי בכמה דוגמאות בולטות במיוחד שבהן קיבלו ערכים רק כי זכו בריאליטי. נרו יאיר • שיחה • כ"ט באייר ה'תשע"ו • 23:09, 6 ביוני 2016 (IDT)

text: :יש לאביחי שלי כמה וכמה כתבות בעיתונות, ובנוסף לעיסוקו בפיננסיים הוא גם עובד כמרצה מוטיבציוני, המספר את סיפורו כדי לתת השראה (קישור לאתר הבית של אביחי). חוזר וכותב, לדעתי יש פה חשיבות. גארפילד - שיחה - עזרו לנו במיזם האסם 02:43, 6 ביוני 2016 (IDT)
replies: text: ::מצטרף להבהרת החשיבות - זוכה מיוחד בחידון התנ"ך. זכאי לערך כמו יחיא אלשיך.  ‏Ovedc • שיחה • אמצו ערך יתום! 07:18, 6 ביוני 2016 (IDT)
replies: text: :::הרחבה : חילקתי לכותרות משנה, הוספתי מקורות, והרחבתי מעט גם על פעילותו החברתית. תומך בחשיבות. דני. Danny-w • שיחה    09:26, 6 ביוני 2016 (IDT)
replies: text: :::::ממש אין דמיון לרב יחיא אלשיך. הוא זכה בחידון התנ"ך הבינלאומי למבוגרים, חידון שהתקיים רק 5 פעמים, ומבין הזוכים הוא (ואולי גם עמוס חכם) הבולט ביותר. אגב, שניים מבין חמשת הזוכים הנ"ל היו עיוורים, כך שההישג של שלי אינו כה חריג. זה לא מקרה ששמו מוכר מאוד גם היום, למעלה מ-50 שנה אחר כך. החידון לנוער הרבה פחות משמעותי. נרו יאיר • שיחה • כ"ט באייר ה'תשע"ו • 10:14, 6 ביוני 2016 (IDT)
replies: text: ::::::נדמה לי שראוי שיהיה קריטריון לסיפורי הצלחה כמו הלן קלר. האיש ראוי לחשיבות מבחינה חברתית בלי כל ספק, חידון התנ"ך הוא רק פרק אחד מחייו שמייצג הצלחה למרות המוגבלות מיכאל משיכון בבלי • שיחה • כ"ט באייר ה'תשע"ו • 13:45, 6 ביוני 2016 (IDT)

text: לגבי ההשוואה לריאלטי: תוכניות ריאלטי הם תוכניות בעלות עשרים ומשהו פרקים, שמשודרות בפריים-טיים, וכוכביהם מסוקרים על ידי מדורי הרכילות במשך תקופה. חידון התנ"ך, למרות שיש אומרים שהוא תוכנית ערכית יותר מה"אח הגדול" משודר כתוכנית אחת ביום העצמאות. את זוכה העונה הקודמת של האח הגדול זוכרים האזרחים בישראל יותר מכל האזרחים שזוכרים את חתני חידון התנ"ך לדורותיהם במצטבר.

text: לגבי ההשוואה להלן קלר: רבים ורבות הם בעלי סיפורי הצלחה מדהימים ומרגשים, בתחומים שונים ורבים. אך רק מעט זוכים לחשיפה שזכתה הלן קלר. • צִבְיָה • שיחה • כ"ט באייר ה'תשע"ו 19:25, 6 ביוני 2016 (IDT)
replies: text: :נכון. כמדומני שלא אגזים אם אומר שעל כל אדם בעולם ששמו של שלי אומר לו משהו, יש עשרת אלפים או מאה אלף ששמעו על הלן קלר. הפער כה גדול שההשוואה היא פשוט ראיה הפוכה. ואחזור על מה שכתבתי לעיל, שזכייתו בחידון לא הייתה תקדים. שניים מתוך חמשת הזוכים (סה"כ!) בחידון התנ"ך הבינלאומי למבוגרים היו עיוורים. נרו יאיר • שיחה • א' בסיוון ה'תשע"ו • 00:08, 7 ביוני 2016 (IDT)
replies: text: ::לנרו יאיר השאלה היא האם ויקיפדיה היא מקור לחשיפה וללימוד של הדברים החשובים גם כשהם פחות ידועים ולא תופסים כותרות בערוצים מסחריים, או שהיא כלי לסיפוק מידע על הדברי המפורסמים בלבד. לצִבְיָה לדעתי אם בקטגוריה ליקויי שמיעה ועיוורים (ובפרט אם תהיה קטגוריה לליקויי שמיעה שהם גם עיוורים) יש הרבה אנשים שזכו להצלחה ברמתו של אביחי שלי, זה ירשים מאוד ויהיה תוכן לימודי מהחשובים שיש בויקיפדיה. כרגע מעט מאוד ליקויי שמיעה שמיעה ועיוורים זוכים לערך, וזה לא לכבוד למיזם שהוא מטיבו חופשי יותר לתכנים חברתיים וערכיים ממרבית הערוצים המסחריים. מיכאל משיכון בבלי • שיחה • א' בסיוון ה'תשע"ו • 03:17, 7 ביוני 2016 (IDT)
replies: text: :::מיכאל, לשאלתך הראשונה, כן. הדיון פה הוא בדיוק על זה: האם הערך נכלל בדברים החשובים. אגב, קראתי עכשיו על בעל לקויות שטיפס על הקילימנג'רו, למה זה פחות חשוב מהערך הנוכחי? כי זה לא עובד ככה, לא כל סיפור שמרשים או מרגש אותך, הוא גם חשוב אנציקלופדית. אם נאבד את יכולת ההבדלה הזו, נהיה כמו צהובון. בריאן - שיחה 08:54, 7 ביוני 2016 (IDT)
replies: text: ::::מדובר בערך על חתן חידון התנ"ך העולמי לנוער, שזכה למרות מוגבלות פיזיות כעיוורון וכבדות שמיעה, וכיום הוא פעיל חברתי המהווה דוגמה אישית לאחרים.  כלומר זכה בתחרות בינלאומית,  במצב ייחודי, וצורפו כסימוכין בערך כתבות ומאמרים המסקרים אותו. בוויקיפדיה שלנו יש ערכים על סיריוס בלק, אוטו מאן, עדנה קרבאפל ו-באלו, ועוד רבים אחרים, שחשיבותם פחותה ממנו לפי הקריטריון שהצבת.  יתכן שהערך לא היה כתוב באופן מיטבי מלכתחילה, אך מאחר שהורחב ויש בו פירוט רב יותר, ולאור התמיכה בדף השיחה כאן, אינני רואה סיבה להתנגדות לערך על אביחי שלי. בברכה, דני. Danny-w • שיחה    11:14, 7 ביוני 2016 (IDT)
replies: text: :::::מפליא אותי שעורך ותיק כמוך עדיין נופל לכשל שבטיעון "אם על X שבעיני לא חשוב יש ערך, ודאי שעל Y שבעיני כן חשוב, צריך להיות ערך". זה לא מבהיר את חשיבות הערך הנוכחי וזה לא הדיון, הדיון הוא אך ורק על הערך הזה. אם יש לך בעיה עם ערכים אחרים, תבנית חשיבות עומדת לרשותך. לענייננו, יש הרבה תחרויות בינלאומיות שמשודרות בערוצי טלוויזיה במדינות בהן הן מתרחשות, אין בזה שום דבר חשוב מבחינה אנציקלופדית. שוב, מאמרים וכתבות בעיתונים שעיקר עניינם הוא רייטינג יש לרוב, ואני לא מזלזל באף אדם ובשום הישג. עם זאת, כאן זו אנציקלופדיה והקריטריונים הם שונים משל כתבי עיתונים. בריאן - שיחה 11:43, 7 ביוני 2016 (IDT)
replies: text: ::::::לבריאן: חרש עיור שעשה תואר שני בהצטיינות במשפטים ומנהל תיקי השקעות זה בעיני הרבה יותר מאשר לטפס אפילו על האוורסט... החשיבות היא לא מצד הריגוש אלא על כל בעלי הלקויות הקשות שהגיעו למעמד בחברה שמקביל לדוקטורט ומעלה יש לדעתי לכתוב דף, ובמובן הזה להנמיך את הרף המקובל לאנשי אקדמיה או כלכלה, כמו שעושים בערכי ספורט אולמפיאדה נפרדת מיכאל משיכון בבלי • שיחה • א' בסיוון ה'תשע"ו • 13:29, 7 ביוני 2016 (IDT)
replies: text: :::::::הוא לא חירש, הוא שומע עם מכשירים. כל אחד יכול לנהל תיקי השקעות. עיוורים יכולים ברוך שם לעשות כמעט הכול, כולל לעמוד בראש מדינות, וממה שכתבתי למעלה עושה רושם שלפחות בחידוני תנ"ך הם בולטים יותר מאשר שאר האוכלוסיה. ודאי וודאי שאין מקום לכל ד"ר עיוור או משהו כזה. אין אצלנו אפליה מתקנת. נרו יאיר • שיחה • ג' בסיוון ה'תשע"ו • 15:51, 9 ביוני 2016 (IDT)
replies: text: :::::::: לנרו יאיר שלום. אם עד היום לא היה מה שאתה קורא אפליה מתקנת והחוק קורא שיויון הזדמנויות, נראה לי שכדאי שיהיה. בכל אופן בבתי השקעות ששמעתי עליהם אין כל כך הרבה אנשים עם לקויות קשות, וגם אם כל ד"ר עיוור או לקוי שמיעה יקבל דף בויקיפדיה אין חשש שהשרת יקרוס. מה שיכול להיות שיקרה הוא שהחברה תתחיל יותר להאמין ביכולות של עצמה ושל האנשים שהיא (עדיין לצערנו) חושבת שהם מוגבלים מיכאל משיכון בבלי • שיחה • ג' בסיוון ה'תשע"ו • 16:04, 9 ביוני 2016 (IDT)
replies: text: :::::::::: אכן השרת לא יקרוס, ואנשים גם לא יאמינו יותר בעצמם בגלל זה (מי שזקוק לזה - שבאמת יקרא את הערך של הלן קלר ושאר מקרים באמת מרשימים). מה שכן יקרה הוא שנהפוך עוד יותר לסוג של דפי זהב. כבר עכשיו אנחנו לא משתלטים על כל הערכים ואנשים עושים ברבים מהם כרצונם, קל וחומר אם נלך בדרך שאתה מעוניין בה. נרו יאיר • שיחה • ג' בסיוון ה'תשע"ו • 16:07, 9 ביוני 2016 (IDT)
thread_title:  חשיבות 

message: :ראוי לערך. בשביל להיכנס לחידון התנ"ך העולמי לנוער יהודי ולנצח בה, צריך הרבה כוח והרבה מוטיבציה ללמוד תנ"ך (זוהי תחרות קשה). Euro know - שיחה 07:15, 7 ביוני 2020 (IDT)
replies: text: :יורו, אתה רוצה לומר שכל זוכה חידון התנ"ך הוא בעל חשיבות אנצ'?! נראה לי שזו עמדה יותר קיצונית מתומכי ההשארה בדיון הקודם. אני לא חושב שיש לנו עוד ערכים על אנשים בגלל זכייה בחידון התנ"ך (יש זוכים שקבלו ערך על דברים אחרים, כמובן). בן עדריאל • שיחה • ט"ז בסיוון ה'תש"ף  23:24, 7 ביוני 2020 (IDT)
replies: text: ::אני חושב שכן צריך שיהיה ערך, בגלל שהוא זכה בתחרות קשה (אפילו אם הייתי משתתף, לא הייתי מגיע למקום המאוד מכובד הזה). Euro know - שיחה 23:30, 7 ביוני 2020 (IDT)
replies: text: :::חשיבות אנציקלופדית בגלל ש"זכה בתחרות קשה"? גם כל ילד זוכה בתחרויות איות זכאי לערך באנציקלופדיה? (אלו גם תחרויות קשות ולא קל להצליח לאיית נכון את כל המילים).  Dovno - שיחה 23:35, 7 ביוני 2020 (IDT)
replies: text: ::::מדובר על חידון התנ"ך, לא על תחרות איות. Euro know - שיחה 23:37, 7 ביוני 2020 (IDT)
replies: text: ::::: אני יודע. אבל הטיעון שלך היה שיש חשיבות כי הוא זכה בתחרות קשה. יש הרבה תחרויות קשות. Dovno - שיחה 00:54, 8 ביוני 2020 (IDT)

text: למרות ההישג המרשים, אין חשיבות אנציקלופדית • חיים 7 • שיחה • 13:04, 8 ביוני 2020 (IDT)
replies: text: :חשיבות ברורה בעיניי, לא "סתם" חתן התנ"ך, אלא למרות מגבלות פיזיות קשות (עיוורון ולקות שמיעה). סיפורו מעורר השראה והוא גם עוסק בפעילות חברתית. נעם דובב - שיחה 21:41, 8 ביוני 2020 (IDT)
replies: text: ::ההישג מרשים, אבל לא נראה שיש חשיבות. בקצב הזה, עוד מעט יהיה פה ערך גם עלי... איש גלילי • שיחה • י"ח בסיוון ה'תש"ף • 17:56, 10 ביוני 2020 (IDT)
thread_title:  חשיבות 2020 

message: יש להעביר את הערך לשם אביחי שלי. אין צורך בשם אביחי (דוד) שלי. לא מקובל להציב בסוגריים את השם השני. במקרים בהם מדובר בשם הרשום בתעודת הזהות בלבד, שאינו נמצא בשימוש, אין צורך לרשום אותו בשם הערך. בערך עצמו כמובן ניתן לכתוב את השם המלא, שאינו בשימוש יומיומי. כך מקובל בוויקיפדיה. בברכה, דני.  Danny-w • שיחה    10:11, 6 ביוני 2016 (IDT)
thread_title:  שם הערך